NOTA DE FUNDAMENTARE
la proiectul de decizie nr. 6/2  „Cu privire la amalgamarea voluntară a
unităților administrativ-teritoriale Răzeni și Cărbuna”

l. Denumirea autorului și, după caz, a participanților la elaborarea proiectului: Primăria comunei Răzeni.[image: ]

2.Condițiile ce au impus elaborarea proieclului de act normativ și finalitățile urmărite: Proiectul deciziei a fost elaborat în temeiul prevederilor art. 8 lit. c) și art. 9 alin. (1) lit. a) al Legii nr. 225/2033 cu privire la amalgamarea voluntară a unităților administrativ-teritoriale și art. 14 alin. (2) lit. k1) și 29 alin. (1) lit. z) al Legii nr. 436/2006 cu privire la administrația publică locală, se propune inițierea procesului de amalgamare voluntară a comuna Răzeni și satul Mileștii Noi cu satul Cărbuna, rl Ialoveni, aceste sate conform datelor BNS au o populație de 1241 cetățeni. 
Procesul de amalgamare voluntară a localităților sus-menționate este în conformitate cu criteriile prevăzute de Legea nr. 225/2023 cu privire la amalgamarea voluntară a unităților administrativ-teritoriale și de Metodologia de amalgamare voluntară a unităților administrativ-teritoriale, aprobată prin Hotărârea Guvernului nr. 925/2023. Astfel, între unitățile administrativ-teritoriale nominalizate există continuitate teritorială și populația totală nu depășește numărul minim solicitat de 3 000 de locuitori. 
Conform cadrului normativ, unitățile administrativ-teritoriale care decid să inițieze procesul de amalgamare voluntară beneficiază de stimulente financiare pentru pregătirea procesului de amalgamare. Localitățile care adoptă deciziile finale de amalgamare beneficiază de asemenea și de resurse financiare pentru investiții capitale și pentru susținerea bugetului local de la Fondul național de amalgamare voluntară a localităților.  
Este important de menționat că decizia de inițiere a procesului de amalgamare voluntară constituie un prim pas, care marchează începutul unui proces de discuții, analiză și pregătire a procesului de amalgamare voluntară. Această decizie inițială nu reprezintă o decizie finală cu privire la amalgamarea (unirea) propriu-zisă a localităților. Decizia de amalgamare voluntară va fi pusă în discuție și propusă spre aprobare consiliilor locale vizate la o etapă ulterioară după ce vor fi realizate toate procesele de analiză, pregătire și de consultare a locuitorilor, conform cerințelor legale. 
După adoptarea deciziei de inițiere a amalgamării voluntare, urmează activitatea grupului de lucru comun format din reprezentanții tuturor unităților administrativ-teritoriale participante. În cadrul acestui grup de lucru comun vor fi discutate subiectele de interes comun, va fi elaborat proiectul de decizie privind amalgamarea voluntară, va fi decisă solicitarea primului stimulent, elaborarea viziunii comune cu privire la UAT amalgamată, etc. De asemenea, pe parcurs, și în special după elaborarea și aprobarea proiectului de decizie privind amalgamarea voluntară de către grupul de lucru comun, în fiecare participantă la proces urmează să fie implementat un amplu proces de consultare a locuitorilor cu privire la această inițiativă/decizie. 
3.Principalele prevederi ale proiectului si evidențierea elementelor noi
Principala prevedere a proiectului de decizie este  inițierea amalgamării voluntare.

4.Fundamentarea economico-financiară
Implementarea proiectului de decizie „Cu privire la inițierea procesului de amalgamare voluntară”- nu necesită cheltueli, stimulentele vor fi acordate de către stat conform Legii.

5.Moduł de încorporare a actului în cadrul normativ în vigoare
Proiectul se încorporează în sistemul actelor normative.

6.Avizarea și consultarea publică a proiectului 
În scopul respectării prevederii art. 19  alin. (3) al Legii 436/2006 privind administraţia publică locală Legii nr. 100/2017 cu privire la actele normative, proiectului deciziei cu explicațiile de rigoare au fost remise în adresa consilierilor, conform legii. Proiectul de decizie se prezintă comisiilor de specialitate pentru avizare și se se propune Consiliului comunal pentru examinare și adoptare în ședință.

7.Constatările expertizei juridice
Categoria actului propus este Decizia Consiliului comunal, ceea ce corespunde art. 19  alin. (3) din Legea nr. 436/2006 cu privire la administrația publică locală, art. 10 lit. (c) din Legea nr. 317/2003 privind actele normative ale Guvernului și ale altor autorități ale administrației publice centrale și locale. 

8.Impactul proiectului
Proiectul va avea un impact semnificativ pentru cetățenii comunei Răzeni și satul Cărbuna.

         al comunei Răzeni  	 Crețu Ion

